Αρχιτεκτονική Τοπίου και Χωροταξία. Σχεδιασμός Μνημειακών Τοπίων (Design and Planning)
Creators: name: Γουναρίδης, Θεόδωρος Πρόδρομου
Publisher: name: Aristotle University of Thessaloniki
Year: 2021
Subjects: Τοπίο
Μνήμη
Εικόνα της πόλης
Landscape
Memory
Image of the city

description: Η παρούσα Μεταπτυχιακή Διπλωματική Εργασία πραγματεύεται τις προσεγγίσεις, τους ορισμούς και τις μελέτες των επιστημών Αρχιτεκτονικής Τοπίου και Χωροταξίας / Πολεοδομίας για το τοπίο και σε αυτό το πλαίσιο επιδιώκεται η έρευνα και η μελέτη των μνημειακών τοπίων στο αστικό περιβάλλον. Σκοπός και στόχος της Διατριβής είναι να απαντηθούν τα ερευνητικά ερωτήματα, τόσο μέσω των συγκριτικών προσεγγίσεων για το τοπίο που γίνονται στα αρχικά κεφάλαια όσο και μέσω των αποτελεσμάτων της εφαρμογής για τα μνημειακά τοπία. Στην πραγματικότητα η εργασία χωρίζεται σε δύο μέρη, αυτό της έρευνας του επιστημονικού υποβάθρου, και αυτό της εφαρμογής των ερευνητικών προσεγγίσεων για τα τοπία μνήμης στο παραλιακό μέτωπο της Θεσσαλονίκης. Στην αρχή της διπλωματικής εργασίας καταγράφονται βασικές εισαγωγικές έννοιες που αποσκοπούν στην αποσαφήνιση των εννοιών, πάνω στις οποίες θεμελιώνεται το θεωρητικό μέρος του σχεδιασμού του τοπίου που μελετιούνται στο πλαίσιο της διατριβής. Χρησιμοποιούνται γενικές έννοιες όπως ο χώρος, ο τόπος και η τοποθεσία με στόχο να κατανοηθεί το τοπίο η αστική προσέγγιση αυτού. Στην συνέχεια αναφέρεται ο ορισμός, οι προσεγγίσεις και η μελέτης της Αρχιτεκτονικής Τοπίου με σκοπό να συγκριθεί αντίστοιχα με την Χωροταξία / Πολεοδομία. Επίσης δίνεται έμφαση στην αντιμετώπιση του Τοπίου στην Χωροταξία όπου φυσικά αναφέρονται και τα θεσμικά πλαίσια. Μετά την συγκριτική ανάλυση των δύο αυτών επιστημών η διατριβή καταλήγει σε μια ενότητα όπου καταγράφονται οι διαφορές και οι προοπτικές συνεργασίας καθώς επίσης και η επιτακτική συμβολή και των δύο κλάδων στο τοπίο. Το κεφάλαιο τελειώνει με τον διαχωρισμό και την οριοθέτηση του Design και του Planning δηλαδή του σχεδιασμού και του προγραμματισμού σε σχέση με την Αρχιτεκτονική Τοπίου και την Χωροταξία στο τοπίο. Το επόμενο κεφάλαιο διαπραγματεύεται την μνήμη στο τοπίο. Η χωρική ταυτότητα της μνήμης γίνεται ξεκάθαρη από την αρχή του κεφαλαίου μέσα από τις θεωρίες των Bernard Tschumi, Kevin Lynch, Frances A.Yates, Aldo Rossi, Henri Bergson, και Σταύρο Σταυρίδη, ενώ στην συνέχεια η έρευνα εξειδικεύεται στο αστικό τοπίο και την μνήμη σε αυτό μέσα από την οπτική του Schulz και το genius loci. Έπειτα μέσα από τα βιβλία του Jan Gehl, Ανθρώπινες Πόλεις και η Ζωή Ανάμεσα στα Κτίρια, επιδιώκεται η ανθρωποκεντρική προσέγγιση της μνήμης με στόχο την επόμενη ενότητα που ορίζεται η κοινωνική διάσταση της μνήμης. Στο τέλος του κεφαλαίου γίνεται σύγκριση στην αντιμετώπιση και τους στόχους σχεδιασμού των τοπίων μνήμης μεταξύ της Αρχιτεκτονικής Τοπίου και της χωροταξίας. Όσον αφορά την εφαρμογή της έρευνας, στο τέταρτο κεφάλαιο, στόχος είναι να ορισθούν συγκεκριμένες τυπολογίες αλλά και μεθοδολογία αναγνώρισης της χωρικής μνήμης στο αστικό περιβάλλον. Με επιρροή από τα αποτελέσματα της ερευνάς του Lynch, στο βιβλίο του The Image of the city και την αναγνώριση της εικόνας της πόλης, γίνεται προσπάθεια ορισμού χωρικών στοιχείων μνήμης και μετέπειτα συσχέτιση αυτών με την ανθρώπινη δραστηριότητα ώστε να αναγνωριστούν οι διαφορετικές εκφάνσεις της χωρικής αστικής μνήμης στο τοπίο της πόλης. Η εφαρμογή σκοπεύει στην αναγνώριση των χωρικών μοντέλων αστικής μνήμης στο παραλιακό μέτωπο της Θεσσαλονίκης με στόχο σημαντικά συμπεράσματα για την εικόνα και το τοπίο της πόλης. Τέλος, η Μεταπτυχιακή Διπλωματική Εργασία καταλήγει σε συμπεράσματα για την πολυδιάστατη και διεπιστημονική έννοια του τοπίου, την συνεργασία της Αρχιτεκτονικής Τοπίου και της Χωροταξίας / Πολεοδομίας, την ανθρώπινη δραστηριότητα στο τοπίο και εν κατακλείδι την συλλογική μνήμη.
description: This Master's Thesis deals with the approaches, definitions and studies of the sciences of Landscape Architecture and Spatial Planning / Urban Planning for the landscape and in this context seeks the research and study of monumental landscapes in the urban environment. The purpose and objective of the Thesis is to answer the research questions, both through the comparative approaches to the landscape made in the initial chapters and through the results of the application for the monumental landscapes. In fact, the work is divided into two parts, that of the research of the scientific background, and that of the application of the research approaches for the memory landscapes on the coastal front of Thessaloniki. At the beginning of the dissertation, basic introductory concepts are recorded that aim to clarify the concepts, on which the theoretical part of the landscape design studied in the context of the dissertation is based. General concepts such as space, place and location are used in order to understand the landscape or its urban approach. Then you mention the definition, the approaches and the study of Landscape Architecture in order to be compared respectively with the Spatial Planning / Urban Planning. Emphasis is also placed on dealing with the Landscape in Spatial Planning, where, of course, the institutional framework is mentioned. After the comparative analysis of these two sciences, the dissertation ends in a section where the differences and the perspectives of cooperation are recorded as well as the imperative contribution of both branches in the landscape. The chapter ends with the separation and demarcation of Design and Planning, ie design and planning in relation to Landscape Architecture and Spatial Planning in the landscape The next chapter discusses memory in the landscape. The spatial identity of memory becomes clear from the beginning of the chapter through the theories of Bernard Tschumi, Kevin Lynch, Frances A. Yates, Aldo Rossi, Henri Bergson, and Stavros Stavridis, while then the research specializes in urban landscape and memory in it through Schulz's perspective and the genius loci. Then, through Jan Gehl's books, Human Cities and Life Between Buildings, the anthropocentric approach to memory is sought with the aim of the next section that defines the social dimension of memory. At the end of the chapter a comparison is made in the treatment and design goals of memory landscapes between Landscape Architecture and spatial planning. Regarding the application of research, in the fourth chapter, the aim is to define specific typologies and methodology for the recognition of spatial memory in the urban environment. Influenced by the results of Lynch's research, in his book The Image of the city and the recognition of the image of the city, an attempt is made to define spatial identities of memory and then correlate them with human activity to identify the different manifestations of spatial urban memory in city landscape. The application aims at recognizing the spatial models of urban memory on the coastal front of Thessaloniki with the aim of drawing important conclusions about the image and the landscape of the city. Finally, the Master's Thesis concludes with conclusions on the multidimensional and interdisciplinary concept of landscape, the collaboration of Landscape Architecture and Spatial Planning, human activity in the landscape and in conclusion the collective memory.